**pustiiul mă cheamă**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sunt o greseală a naturii sau poate natura o greseală abstractă

iar existența o iluzie care dispare atunci când ultimul neuron moare si apare nimicul

ce mai este si ăsta?

ce mai este si viața ?

sau mama pe care o privesti cu iubire

dar mâine dispare sub o movilă

si ierburi vor creste pe trupul subțire

iar eu voi rămâne

cum am venit

cu pumnii goi rătăcit

si scârbit

e totul o farsă o glumă

si-n mine

realul îsi pierde valoarea substanța

si tot ce rămâne e doar ignoranța

un fel de sfârsit amânat până când

nu va rămânea

nici urmă de gând

pustiiul mă cheamă îmi este amic

priveste priveste

e totul nimic